Hinrich Schniedewind
Hinrich Schniedewind (* 22. Juni 1928 in Kührst; † Dezember 2009) weer en düütschen Politiker von de CDU.

Schniedewind is 1928 in Kührst boren. Dat eerste Amt hett he 1956 övernahmen, as he in’n Gemeenraat von Kührst wählt worrn is, to den he bet 1996 tohöört hett. 1968 is he Börgermeester von Kührst worrn. 1972 is he as Nafolger von Martin Döscher Landraad von’n Landkreis Wersermünn worrn. Nadem de Kreis Wersermünn an’n 1. August 1977 bi de Kreisreform in Neddersassen mit’n Landkreis Land Hadeln un de Stadt Cuxhoben tohoopgahn is, weer he Viez-Landraad in’n ne’en Landkreis Cuxhoben. In’n Kreisdag weer he Vörsitter von de CDU/FDP-Frakschoon.

Schniedewind hett 1980 dat Bundsverdeenstkrüüz kregen.

Warken 
 Hinrich Schniedewind (Rutgever): Kührstedt und Alfstedt 1139-1989. - Kührstedt: Gemeinde Kührstedt, 1989

Footnoten

Weblinks 
 Ehemaliger Landrat verstorben, in de Nordsee-Zeitung, 14. Dezember 2009

Mann
Politiker (Düütschland)
CDU
Dräger vun’t Bundsverdeenstkrüüz
Boren 1928
Storven 2009
Börger von Düütschland